RESOLUCIÓN do 28 de outubro de 2010, da Secretaría Xeral para o Deporte, pola que se conceden subvencións a entidades deportivas ao abeiro da Resolución do 19 de xullo de 2010, pola que se aproban as bases reguladoras para a concesión de subvencións, en réxime de concorrencia competitiva, ás entidades deportivas sen ánimo de lucro, para a adquisición de equipamentos deportivos e se procede á súa convocatoria para o ano 2010 (Diario Oficial de Galicia número 145, do 30 de xullo).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/11/2010

De conformidade co disposto na resolución da Secretaría Xeral para o Deporte do 19 de xullo de 2010, pola que se aproban as bases reguladoras para a concesión de subvencións, en réxime de concorrencia competitiva, ás entidades deportivas sen ánimo de lucro, para a adquisición de equipamentos deportivos e se procede á súa convocatoria para o ano 2010, recibidas as solicitudes na Secretaría Xeral para o Deporte e rematada a fase de revisión da documentación achegada e de comprobación do grao de cumprimento dos requisitos establecidos na devandita resolución, esta secretaría xeral
RESOLVE:
Primeiro.-Outorgar para as finalidades que se indican as subvencións económicas que a favor das entidades propostas se identifican e ordenan a seguir por orde da puntuación alcanzada unha vez aplicados os criterios establecidos no artigo 9 da Resolución do 19 de xullo de 2010. Os importes das subvencións acadan, con base no establecido no artigo 9.3º da convocatoria, o 90% ou o 70% do orzamento de adquisición dos equipamentos en función da clasificación establecida no mesmo artigo e cun límite de investimento por parte dos beneficiarios de 24.000  máis IVE (artigo 2.2º). Ao abeiro do artigo 9.4º da convocatoria, a última axuda adxudicada non está suxeita ás porcentaxes mencionadas.
O artigo 3.2º da convocatoria establece un máximo do 20% do orzamento total programado neste procedemento para as subvencións outorgadas ás federacións deportivas, polo que figuran nunha relación diferenciada do resto das entidades beneficiarias. Acadan un importe total de 199.535,50 .
Ver referencia pdf "21200D009P016.PDF"
Cuarto.-A finalidade destas subvencións é axudar ás entidades deportivas sen ánimo de lucro de Galicia para a adquisición de equipamentos deportivos no ano 2010.
Quinto.-As subvencións concedidas faranse efectivas con cargo á aplicación 04.60.441A.781.0 e ata unha contía máxima de 1.000.000 .
Esta resolución comporta unha asignación do crédito establecido por un importe total de 1.000.000  (un millón de euros).
Sexto.-Contra esta resolución, os interesados poderán interpoñer recurso potestativo de reposición ante a Secretaría Xeral para o Deporte, no prazo dun mes contado a partir do día seguinte ao da recepción da oportuna notificación ou, no seu caso, a partir do día seguinte ao da publicación, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses, ante o Tribunal Superior de Xustiza de Galicia.
Santiago de Compostela, 28 de outubro de 2010.
José Ramón Lete Lasa
Secretario xeral para o Deporte